Samuel Andrejčík

Samuel Andrejčík (* 10. september 1996, Prešov) je slovenský paralympijský hráč v boccii, ktorý súťaží v kategórii BC4. Je držiteľom štyroch paralympijských medailí vrátane troch zlatých a jednej striebornej. V roku 2016 skončil na Letných paralympijských hrách v Riu de Janeiro v kategórii Jednotlivci BC4 na druhom mieste a s tímom BC4 spoločne s Róbertom Ďurkovičom a Michaelou Balcovou získali zlato v kategórii Párový mix BC4. Na hrách v Tokiu v roku 2021 získal dve zlaté medaily - v kategóriách Jednotlivci BC4 aj Párový mix BC4 spoločne s Balcovou a Martinom Strehárskym.

Životopis 
Samuel Andrejčík sa narodil v Prešove, žije však v Snine. Študuje na Technickej univerzite v Košiciach. Jeho hendikepom je Arthrogryposis multiplex congenita. V detstve túžil stať sa paralympijským hráčom stolného tenisu, pre jeho diagnózu mu to však tréneri neodporúčali. Bocciu začal následne hrávať v roku 2010. V prvom súťažnom zápase v živote prehral s Michaelou Balcovou, s ktorou neskôr získal dva paralympijské triumfy. V roku 2011 zaznamenal prvé významné víťazstvo, keď vyhral faktické majstrovstvá SR, Boccia Masters.

Referencie 

Osobnosti z Prešova
Absolventi Technickej univerzity v Košiciach
Slovenskí boccisti
Slovenskí paralympionici
Slovenskí paralympijskí víťazi
Boccisti na Letných paralympijských hrách 2016
Boccisti na Letných paralympijských hrách 2020
Víťazi na Letných paralympijských hrách 2016
Víťazi na Letných paralympijských hrách 2020